Madrasah Idrisiah

Madrasah Idrisiah ialah sebuah sekolah agama terletak di Bukit Chandan, Kuala Kangsar, Perak. Ia mula dibina pada 1917 dan memulakan operasi pada tahun 1922 (1340 H). Ia dinamakan sempena pengasasnya iaitu Sultan Idris Murshidul Azzam Shah ibni al-Marhum Raja Bendahara Alang Iskandar. Sekolah ini merupakan sekolah menengah agama diraja pertama di negeri Perak. Kedudukannya yang terletak di kawasan istana raja telah menunjukkan bahawa madrasah ini merupakan sebuah sekolah yang didokongi oleh sultan, pembesar-pembesar istana dan juga golongan ulama.

 Sejarah 
Penubuhannya diasaskan atas titah Sultan Idris Mursyidul Adzam Shah (1887-1916 M), Sultan Perak ke-28 dan kedudukan sekolah ini terletak di Bukit Chandan Kuala Kangsar serta berhadapan dengan Masjid Ubudiah yang merupakan masjid terawal dibina dan menjadi simbol keagungan serta peradaban Islam di Perak. Nama Idrisiah diambil sempena nama Sultan Idris yang menjadi pengasas kepada penubuhan sekolah ini dan yang pentingnya ia menggambarkan peranan istana dalam pembinaan sebuah sekolah agama yang bersistem pada waktu itu.

Penubuhan madrasah ini berkait rapat dengan peranan ulama’ seperti Tuan Guru Syeikh Haji Nawawi bin Haji Tahir (Pak Wi) untuk mengemudi sebuah institusi harapan sultan ketika itu. Sebelum madrasah ini mendapat nama ia lebih dikenali sebagai Madrasah Mariah iaitu sebuah institusi yang memberi pendidikan awal kepada kanak-kanak perempuan yatim sahaja di Perak. Madrasah ini menjadi pendorong kepada tertubuhnya sebuah sekolah yang lebih berprestij dan akhirnya kedua-dua institusi ini iaitu Madrasah Mariah dan Madrasah Idrisiah diletakkan di bawah pentadbiran yang berasingan. Ia didirikan di atas tanah wakaf yang telah dihadiahkan oleh permaisuri Sultan Idris, Tengku Permaisuri Che Uteh Mariah Haji Sulaiman. Namun, permintaan yang tinggi daripada rakyat setempat agar dibuka sekolah untuk kanak-kanak lelaki turut meningkat, maka baginda telah bercadang untuk membuka Madrasah Idrisiah sebagai pusat pembelajaran kepada mereka.

Sebagai langkah awal, baginda dengan penuh rasa tanggungjawab telah mewakafkan 3 ekar tanahnya untuk pembinaan madrasah dan didirikan lima buah bangunan iaitu 3 buah rumah guru, sebuah pejabat (Rumah Bulat) dan bangunan induk (asrama dan kelas) Baginda juga turut mewakafkan 23 buah kedai di pekan Kuala Kangsar sebagai sumber ekonomi sekolah untuk menampung perbelanjaan dan memastikan agar pentadbiran madrasah Idrisiah berjalan dengan baik. Harta yang diwakafkan itu turut dibahagikan kepada Masjid Ridzwaniah dan makam diraja al-Ghufran di Bukit Chandan. Walau bagaimanapun, amat mendukacitakan apabilabaginda sultan tidak sempat melihat tertegaknya Idrisiah dan perkembangan pendidikan agama yang berlangsung ke atas anak Melayu Perak pada waktu itu kerana baginda telah kembali ke rahmatullah pada tahun 1918.Baginda sewaktu hayatnya seorang yang sangat mencintai ilmu agama dan memuliakan ulama. Antara ulama besar yang hidup sezaman dengan baginda ialah Tuan Haji Nawawi atau Pak Wi, Tuan Yunus Malim Nawar dan Tuan Haji Wan Muhammad yang merupakan mufti Perak pertama secara tidak rasmi. Tuan ini hidup hingga ke zaman pemerintahan anakanda baginda iaitu Al-Marhum Sultan Alang Iskandar 1918-1938.

Selepas kemangkatan almarhum Sultan Idris, segala tugas dan peranan untuk memastikan pembinaan sekolah ini diteruskan maka ia telah diambil alih oleh anakandanya iaitu Sultan Iskandar Shah. Baginda telah bertanggungjawab dalam memantau pergerakan dan pembinaan madrasah sehingga Ogos 1921. Akhirnya pada Ogos 1922 madrasah Idrisiah telah siap dibina dan memulakan pengajiannya dengan mengambil seramai 23 orang lelaki yatim sebagai penuntut sulungnya.

 Kepemimpinan 

 Mudir 
#PenyandangTempoh khidmat1Tuan Haji Muhammad bin Haji Salleh1922 - 19242Syeikh Abdullah Maghribi 1924 - 19323Syeikh Abdullah Fahim bin Haji Ibrahim1932 - 19484Syeikh Zubir bin Ahmad al-Filfulani1948 - 19765Dato' Haji Abu Hassan bin Abdul Majid1976 - 19836Tuan Haji Nawawi bin Hassan1983 - 19857Ustaz Musa bin Zainudin1985 - 19998Tuan Haji Kamaruddin bin Ahmad1999 - 20109Ustaz Khairul Anwar El Syazalli bin Musa2011 - kini

 Society for Madrasah Idrisiah Alumni (SMIdrA) 
kanan|thumb|250x250px|Logo Society for Madrasah Idrisiah Alumni (SMIdrA) 2023

Society for Madrasah Idrisiah Alumni (SMIdrA) ataupun Persatuan Alumni Madrasah Idrisiah merupakan sebuah persatuan untuk mengumpulkan semua bekas-bekas pelajar dari Madrasah Idrisiah untuk sama-sama membantu Madrasah Idrisiah dalam menempuh pelbagai cabaran untuk meneruskan legasi pendidikan yang terbaik. Persatuan ini ditubuhkan semula pada 2018 dengan menggantikan Persatuan Bekas Pelajar Madrasah Idrisiah yang lama. 
+#Bekas Pelajar Madrasah IdrisiahTahun1Allahyarham Sahibus Samahah Tan Sri Dato' Seri (Dr.) Haji Harussani Zakaria (Mufti Perak 1985-2021)1957-19592Ustaz Khairul Anwar El Syazalli bin Musa (Pengetua Madrasah Idrisiah)3Encik Faisalludin bin Mohamat Yusuff (Ketua Pegawai Eksekutif Yayasan Pelajaran Mara)4Profesor Dr. Zulkifli bin Hasan (Senator Timbalan Menteri Di Jabatan Perdana Menteri (Hal Ehwal Agama) 12/12/2023 - 11/12/2026)

 Facebook Rasmi Society for Madrasah Idrisiah Alumni
 Instagram Rasmi Society for Madrasah Idrisiah Alumni
 Batch 93 Madrasah Idrisiah (2015-2019) 

 Blog Batch 93 Madrasah Idrisiah

 Instagram Batch 93 Madrasah Idrisiah
 Facebook Batch 93 Madrasah Idrisiah
 Youtube Channel Batch 93 Madrasah Idrisiah

 Pautan luar 
Laman Facebook Madrasah Idrisiah Kuala Kangsar
Facebook Rasmi Society for Madrasah Idrisiah Alumni
 Instagram Rasmi Society for Madrasah Idrisiah Alumni
Kelab Ex-Madid PMR'04 SPM'06
Badan Penggerak Musolla

 Rujukan 



Idrisiah
Kategori:Sekolah menengah di Perak
Kategori:Sekolah
Kategori:Sekolah Agama Bantuan Kerajaan